**5 клас Домашна работа – 7 учебна седмица**

1. *Моля препишете в тетрадките:*

**Главни части на изречението – Подлог и сказуемо**

**Подлогът** е главна част на изречението, която назовава предмета или лицето, за което се говори в изречението. Открива се с въпроса: Кой?

Когато подлогът в изречението е изразен със съществително име в мъжки род, ед. число той винаги се членува с пълният член – ът или –ят.

**Сказуемото** е главна част на изречението, която назовава действието в изречението. Открива се с въпроса: Какво прави?

1. *Моля напишете 5 прости изречения и подчетайте подлозите с една права линия, а сказуемите с две успоредни прави линии.*

**История и Цивилизации**

1. *Моля прочетете урок Обобщение на страница 28 и 29 от учебника по История и цивилизазии*
2. *Запишете в тетрадките си находките, които свидетелстват за живота и бита на най-ранните обитатели по българските земи.*

**Литература**

1. *Моля прочетете откъса.*

*Продължение....*

ЗЕВС СВАЛЯ КРОНОС. БОРБАТА НА БОГОВЕТЕ ОЛИМПИЙЦИ С ТИТАНИТЕ

Порасъл и възмъжал прекрасен и могъщ бог Зевс. Той се опълчил срещу баща си и го принудил да върне отново на бял свят децата, които бил погълнал. Едно след друго повърнал Кронос децата си – богове, прекрасни и светли. Те подели борба с Кронос и с титаните за владеене на света. Ужасна и упорита била тази борба. Децата на Кронос се укрепили на високия Олимп. На тяхна страна застанали и някои от титаните, а първи – титанът Океан и дъщеря му Стикс с децата си Усърдие, Мощ и Победа. Борбата била опасна за боговете олимпийци. Могъщи и страшни били техните противници – титаните. Но на помощ на Зевс дошли циклопите. Те му изковали гръмове и светкавици, които Зевс хвърлял по титаните. Борбата продължавала вече десет години, а победата не клоняла нито на едната, нито на другата страна. Накрая Зевс решил да освободи от недрата на земята сторъките великани – хекатонхейрите; повикал ги на помощ.  
 Страшни, грамадни като планини излезли те от земните недра и се хвърлили в боя. Те къртели от планините цели скали и ги хвърляли върху титаните. Със стотици скали летели срещу титаните, когато те се приближили до Олимп. Застенала земята, грохот изпълнил въздуха, всичко наоколо се тресяло. Даже Тартар потръпвал от тази борба. Зевс хвърлял една подир друга огнени светкавици и оглушително боботещи гръмове. Огън обхванал цялата земя, моретата закипели, гъст смрадлив пушек забулил всичко. Накрая могъщите титани отстъпили.  
 Тяхната сила била сломена, те били победени. Олимпийците ги оковали и ги хвърлили вдън мрачния Тартар, във вековната тъма. Пред яките медни врати на Тартар застанали на стража сторъките, хекатонхейрите, за да пазят да не би да се изтръгнат пак от Тартара на свобода мощните титани. На властта на титаните в света бил турен край.

*Следва продължение.....*